Downloaded from YTS.MX
Official YIFY movies site: YTS.MX
Anteeksi, että kesti. Työjuttuja. - Hyvä, kun tulit.
Se on tärkeintä. - Hirveä nälkä.
Tätä paikkaa on kovasti kehuttu. - Kiitos.
Herrasväki. Tännepäin, olkaa hyvät.
Huomasitko, ettei täällä ole muita? - Ehdittiin kai ennen ruuhkaa.
RJ, mistä on kyse?
Emma Rose Winslow, elämäni rakkaus,
tuletko vaimokseni?
Oletko varma?
Tiesin heti sinut nähdessäni, että meidät on luotu yhteen.
Eli olen.
En saata uskoa tätä todeksi.
Oliko tuo "kyllä"?
Kyllä. - Oikeasti?
Kyllä!
Onneksi olkoon!
Kippis. - Odota.
Mikä hätänä? - Äiti.
Taivas, miten kerron äidille? - Ei kai se ole ongelma.
Tietäähän hän, että seurustelemme?
Selvä. Miten vaikeaa se nyt voi olla?
Mitä? Oletko tosissasi?
Ei! Ei missään nimessä!
Otan kaiken tutkimustyöni, datani ja koko tiimini -
ja siirryn Johns Hopkinsiin. Emme me sinne siirry.
En bluffaa.
Täyttä bluffia.
Geenitutkimuksemme on mullistanut käsityksen -
tuumorigeenisistä mekanismeista, eikö niin?
Lopeta! Et sinä.
Vähennä lämpöä. Kuvun alle.
Mehän emme tee vain uraauurtavaa tutkimusta,
vaan sovelluksemme pelastavat jo henkiä.
Hyvä.
Hienoa, että olemme taas samaa mieltä. Voi hyvin.
Rahoitusta on taas vuodeksi eteenpäin.
Tämän viikon ongelmakiintiö on nyt täynnä. - Kiitos, tri Winslow.
Emmie? - Hei, äiti.
Luulin, että tulisit huomenna.
Ajattelin yllättää sinut ja tulla aiemmin, koska...
Koska... - Koska mitä?
Koska oli niin ikävä.
Voi kulta, niin minullakin oli sinua, oma kisumirri.
Älä sano minua siksi. - Olet aina pikku kissanpentuni.
Mennäänkö syömään ja vaihtamaan kuulumisia?
Kuulostaa hyvältä. - Selvä.
Tämä on ollut pitkä vuosi.
Menetin melkein labrani rahoituksen, ja pikku tyttöni on kaukana Lontoossa,
harjoittelijana Discovery Channelilla.
Discovery Resortsilla. - Enkö sanonut niin?
Tavallaan.
Minulla on uutisia. Isoja.
Älä sano, että sait Lontoosta työtarjouksen.
En saanut. - Luojan kiitos.
Olisi tietysti hienoa, jos saisit työtarjouksen,
mutta en tiedä, mitä tekisin, jos muuttaisit pysyvästi.
Talo on niin tyhjä ilman sinua.
Nyt kun kerran palasit, saatatkin päättää jatkaa opintojasi.
Sen aioinkin juuri kertoa.
En aio etsiä töitä enkä jatkaa opintojani.
Aion perustaa oman yrityksen. - Oman yrityksen?
Muistatko sen vanhan lifestyle-Insta-tilini?
Muistan. - Opiskellessa se vähän jäi.
Tapasin yhden konsultin, joka auttoi sen kanssa.
Kerroin hänestä. - Sekö, joka toimii isänsä kanssa?
RJ. - Aivan. RJ.
Hän kehotti tarjoamaan sitä Discoveryn markkinoinnille -
keinona promota heidän luksuskohteitaan. Niin tein.
He tarjosivat kuusinumeroista sponsorointisopparia.
Voitko uskoa?
Sekö on uusi työsi? Sen firman brändilähettiläänä?
Eihän se yliopisto ole, mutta tätä haluan elämässäni nyt tehdä.
Kuulostaa mahtavalta. - Niinkö sinusta?
Ilman muuta. Ja voit tehdä sitä kotoa käsin.
Kotoa käsin se ei taida onnistua.
Totta kai onnistuu. Niinhän kaikki ikäisesi tekevät.
Rempataan sinulle vierashuoneesta työhuone...
Mutta vierashuoneen kaihtimet ovat rikki.
Tai eivät rikki, vaan se naru... - Äiti.
Mikä tuo on? - Kihlasormus.
Miksi sinulla on kihlasormus? - Koska olen kihloissa.
Olet kihloissa?
Kenen kanssa? - RJ:n.
Et ole kihloissa.
Koska jos olisit kihloissa, niin minä, äitisi,
tietäisin, että olet.
Siitä on vain pari päivää,
ja ajattelin, että olisi paras kertoa kasvotusten, enkä...
Enkä?
Enkä halunnut tuomiotasi, ennen kuin ehdin päättää itse.
Epäreilusti sanottu. Olen hyvin tuomitsematon ihminen.
Pitäisin varmasti tästä alkukirjainpojasta,
jos kertoisit hänestä enemmän.
Sitähän minä olen koko ajan yrittänyt.
Ymmärrän, että tämä tulee äkkiä.
Mutta kun sen tietää, sen tietää.
Meidät on luotu yhteen. En voi kuvitella elämääni ilman häntä.
Jos sinä olet onnellinen, minäkin olen.
Miksi sinua sitten itkettää?
Eikä itketä. Joko hääpäivä on päätetty?
Ne pidetään ensi kuussa. - Ensi kuussa?
Hetkinen, et kai vain ole...
Äiti! - Mihin teillä on niin kiire?
Ei ole kiire. Tämä on mahdollisuus.
Discovery maksaa kaikki viulut Anantara Resortsissa Thaimaan Phuketissa.
Hyväntekeväisyysjärjestöni Ocean Institute saa siltä lahjoituksen.
Ajattelin aina, että häidesi suunnittelu olisi meidän yhteinen juttumme.
Voi se silti olla. Tehdään huomenna vieraslistaa.
Se ei voi olla pitkä. - Entä Janice?
Janice voi toki tulla. Kunhan lupaatte käyttäytyä.
Minä ainakin lupaan.
Onko kaikki siis hyvin? - On.
Kuule.
Jos isä olisi täällä,
hän sanoisi, että RJ on onnenpekka, kun saa sinut vaimokseen.
Kunpa... Tiedäthän sinä.
Niinpä. Sama täällä.
Sitten kai se on lähdettävä Phuketiin.
MORSIAMEN ÄITI
Janice!
Heippa! Voi sinua, tuleva morsian!
Ja voi sinua.
Tuleva mummo!
Hidasta vähän. - Jep.
Morsiamen äiti vain. - Olet varmaan Emma Winslow.
Kyllä vain. - Ja sinä olet...
Harley Ray, palveluksessanne. Voin viedä laukkusi.
Valitsit penska täydellisen paikan viettää häitäsi.
Vastaavaa ei löydy mistään.
Tulin tänne lomalle 32 vuotta sitten, enkä koskaan lähtenyt.
Vien tämän huoneeseesi.
Mukavat näkymät.
Voitko edes yrittää käyttäytyä aikuismaisesti?
Harley onkin vielä ajamatta. - No niin.
Em!
RJ!
Hei.
RJ, tässä on Janice.
Hei. - Ja tässä on äitini.
Onpa mukavaa vihdoin tavata teidät, tohtori Winslow.
Sano vain Lanaksi, ja kättelyvaihe taitaa olla jo ohitettu?
Kyllä.
Haluan sanoa, että rakastan tytärtäsi aivan valtavasti,
ja lupaan pitää hänestä aina huolta.
Parempi pitääkin, jos et halua vaikeuksia.
Siinä hän on. - Hei. Olen Scott.
Tässä on... - Scott Jackson?
Oletko se tosiaan sinä? - Lana?
Voi taivas, onpa ihana nähdä.
Entäs minä sitten? - Voi elämä! Janice Bowen!
Voi hyvänen aika.
En voi uskoa silmiäni.
Clay, sinäkinkö olet täällä? - Siis mitä?
Virallistimme suhteemme vuosi sitten. - Halitaan.
Hetkinen, tekö tunnette toisenne?
Opiskelimme yhtä aikaa Stanfordissa. - Jep.
Tarinoita riittäisi. - Mutta niitä ei kerrota.
Mistä tunnet RJ:n? - Hän on veljenpoikani.
Willin poika.
Will Jacksonin poika. - Niin.
Veljesi Will Jackson ja minun...
Voi ei.
Heippa hei, jengi näyttää olevan paikalla.
Ja sinä olet varmaankin...
Voihan... Lana?
Tunnetteko te toisenne?
Jep. Tai siis... - Niin...
Kyllä me tunnemme.
Hiukkasen. - No mutta hei.
Hailou!
Tai siis "helou",
joka tulee itse asiassa saksan kielen sanasta "hallo".
Hetkinen vain, oletko sinä Emman äiti?
Voisiko joku selittää, mistä on kyse?
Kerran, kauan sitten, isäsi ja Emman äiti seurustelivat yliopistossa.
Siis mitä? - Oikeasti?
Emme me vakavissamme olleet.
Oletko nyt?
Mitä välillänne oikein tapahtui?
Tiedäthän, miten opiskeluromansseille käy. Homma ei vain toiminut.
Niin oli parasta. - Kiva kuulla.
Totta se on.
Selvä juttu.
Mitä jos mennään päivälliselle ja tutustumaan?
Tai verestämään tuttavuutta.
Okei, mutta häät perutaan, jos RJ on velipuoleni.
Päivällinen sopii.
Muilla tuntuu olevan kiireitä, eli mennään me tervehtimään Don Juliota.
Olenkin ollut aina heikkona latinoihin. - Sama täällä.
Kuten me kaikki. - No niin.
Mennään nyt huoneisiimme. - Hyvä idea. Menisitkö edeltä?
Sopii.
Voin kantaa sen puolestasi. - Ei tarvitse.
O-ou.
Hei!
Voi elämä!
Tartu käteeni. - Tule tänne.
Kyllä häät sitten ovat hauskoja.
Ajatella, että kaikista maailman miehistä -
tyttäreni piti rakastua sen miehen poikaan,
joka repi sydämeni kappaleiksi.
Jotkut kutsuvat sitä kohtaloksi. - Kohtalo on perseestä.
Siitä puheen ollen on sanottava, että Will on kuosissa.
En huomannut. - Miten niin et huomannut?
Lana on edelleen tyrmäävän kaunis.
Taisi vetää minut veteen tahallaan. - Onko se mikään ihme?
Onko siellä pyyhkeitä?
Ei näy. - Siivooja on tainnut unohtaa ne.
Voin käydä hakemassa. - Kiitos.
Kuulin muuten Scottilta kuumia juoruja Willin exästä.
En halua tietää.
Tuliko hän yksin?
En halua tietää. - Kyllä haluat, ja kyllä tuli.
Will oli naimisissa alle kaksi vuotta. Nainen lähti pian RJ:n synnyttyä.
Hän lähti Australiaan itseään etsimään. Ilmeisesti etsii yhä,
koska ei ole tulossa häihin.
Sepä harmi. - Eikö sinulla ole muuta sanottavaa?
Mitä pitäisi olla? Että on surullista, että RJ:n piti kasvaa ilman äitiä?
Poikamiesisänsä kanssa,
jolla oli varmaan pitkä liuta kuumia heiloja.
Ymmärrän. Esität viileää mutta haluat säväyttää. Tykkään.
Näytät, mitä hän missaa, muttet sitä, että välität.
En aio tehdä yhtään niin.
Tunnen sinut, ja jos et halua maksaa kalavelkoja,
niin et ole tuntemani Lana.
Will ja minä emme selviä tästä viikosta,
jos emme puhu suoraan, miten kiusallista tämä on.
Ei selityksiä, ei menneiden kaivelua, kunhan asia myönnetään.
Selvä, päivälliseen on vielä tunti, ja Will on huvilassa 121.
Aivan. - Aivan.
Puhdistetaan ilma kerta heitolla.
Jep. - Oho.
Ihmettelen itsekin, miten hyvin minulla on homma hanskassa.
Niin minäkin. Näytät upealta.
Will?
Löytyikö sitä pyyhettä?
Mitä sanoit? - Tule sisään.
Hupsista. Hei.
Mitä sinä teet? - Mitä?
Käskit tulla sisään!
Luulin sinua Scottiksi. - Miksi ihmeessä?
Miksi olet yhä täällä? - Niinpä. Lähden.
Pahoittelut.
Anteeksi. Heippa. - Ei hätää. Anna olla.
Missä viivyit?
Ei pidä yhtään paikkaansa.
Voi ei. - Hän näytti vanhalta ukolta.
Olin ruma vauva. Voi sen nyt jo myöntää.
Ette kai odottaneet? - Juuri mekin tulimme.
Hyvä. Ei sinun tarvitse. - Pinttynyt tapa.
Ei tuo ole tarpeen. - Äiti, istu alas.
En vain halunnut mitään hössötystä. - Olet ainoa, joka tässä hössöttää.
Selvä.
Oletko kunnossa? - Joo.
Onhan niitä vielä yhdeksän.
Pahoittelut siitä, mitä huvilallasi tapahtui.
Unohda koko juttu. - Mitä siellä tapahtui?
Pyyhälsin paikalle, kun isäsi oli suihkussa.
Siis teit mitä? - En minä sinne mennyt.
Ovi oli auki. - Suihkun oviko?
Ei, vaan huvilan ovi oli auki, ja hän tarvitsi sitä.
Tarvitsin pyyhkeen.
Täytyy käydä puuteroimassa.
Vastahan sinä tulit. - Koskaan ei voi puuteroida liikaa.
Täytyy varmaan... - Mene ihmeessä.
Voisitko kertoa, mistä on kyse?
Tiedätkö yhtään, miten kiusallista tämä on?
Ymmärrän, että sinulla ja Willillä oli opiskeluaikoina sutinaa,
mutta mitä sitten?
Se ei ollut pelkkää sutinaa. Olimme toisillemme kaikki kaikessa.
Kellään ei synkannut kuten meillä. Luulin, että olisimme ikuisesti yhdessä.
Sitten hän yhtäkkiä häipyi. Emmekä sen koommin nähneet.
Emme ennen eilistä edes puhuneet.
Hänkö siis yhtäkkiä ghostasi sinut? - Täysin yllättäen.
Näin, että hän ei oikein tiennyt, mitä tekisi valmistumisen jälkeen,
mutta ei se oikeuta häipymään.
Eikö hän edes soittanut ja selittänyt? - Ei.
En tunne RJ:n isää kovin hyvin, mutta ei hän vaikuta sellaiselta tyypiltä.
Vaihdoin kyllä puhelinnumeroni kertomatta hänelle.
Ja saatoin muuttaa kertomatta hänelle, minne.
Äiti!
En halunnut kuulla mitään tekosyitä -
enkä antaa tilaisuutta satuttaa minua enää.
Selvä. Sitten tapasit isän, sait minut, ja elämä jatkui.
Niin, sinä olet elämässäni tärkeintä.
Siksi pelkään, miten sinun käy.
Minun? - Niin, sinun.
Vaikka rakastatkin RJ:tä, et voi koskaan luottaa häneen.
Oletko tosissasi?
Totta kai. Kumpi ratkaisee, geenit vai ympäristö?
Usko pois.
Tiedän jo työni puolesta, että geenit.
En ehkä ole maailmankuulu geenitutkija, mutta en ymmärrä tuota logiikkaa.
Avaa silmät, koska olet menossa naimisiin -
Saatanan pojan kanssa.
No nyt meni pöpiksi.
Kuuntele, ei ehkä niin pöpiksi.
Kuuntele nyt, jooko? Will oli kova pitämään hauskaa.
Hän rakasti huomiota ja otti mieluusti aina ohjat.
Mitä vikaa siinä on? - Hän piilotti todelliset tunteensa.
Ne iänikuiset ylävitoset ja tyhmät nyrkkitervehdykset.
RJ ei ole isänsä, ja minä en ole sinä. - Eikö RJ ole yhtään sellainen?
Äiti. RJ sanoi, että Willin mielestä on hienoa, että löysimme toisemme.
Että mitä välillänne tapahtuikin, siitä on vuosia,
eli jättäisitkö sen jo taaksesi?
Sanoit, että olet onnellinen, jos minä olen.
Niin sanoin. Ja tarkoitin sitä.
Hyvä. Koska stressaan häitä ihan hulluna, enkä pystyisi tähän ilman sinua.
Pitäisitkö maljapuheen harjoitusillallisella?
Haluatko, että pidän puheen? - Olet minun äitini.
Haluan sinut mukaan kaikkeen.
Mikä on homman nimi? Onko herra Winslow kuvioissa?
Oikeasti? - Kunhan kysyin.
Vai onko Lanakin eronnut? - Etkö siis tiedä?
Mitä?
Isä kuoli kolarissa, kun Emma oli kahdeksan.
Voi ei. En tiennyt. Emme me ole pitäneet yhteyttä.
Lanakin oli yksinhuoltaja, kuten sinä. - Heippa.
Hei. Onko kaikki kunnossa?
Pyysin äitiä pitämään maljapuheen harjoitusillallisella.
Hienoa. Saitko kysyttyä siitä...
Selvä.
Isä, Lana.
Emma ja minä toivomme, että voisitte olla seremoniassa -
bestmanina ja morsiusneitona.
Ellei se ole teistä outoa. Ei meidän tarvitse...
Mahtavaa. - Se olisi kunnia.
Kippis.
Kuule, Emma. RJ ja minä puhuimme Instagramistasi,
ja seuraajamääräsi on kyllä vaikuttava.
Luvut ovat tuplaantuneet Lontoon-visiittisi jälkeen.
Hyvä tyttö. Sillä lailla.
Kävitkö heidän luonaan Lontoossa?
Olin työmatkalla, joten päätin viedä lapset syömään.
Se oli varmasti hauska tapa tutustua toisiinne.
Odotin sinuakin kylään, muttet töiltäsi päässyt.
Olisin ottanut vapaata, jos olisin tiennyt, että olet kihloissa.
En ollut vielä kihloissa.
Pääasia, että olemme tässä nyt. - Kippis sille.
Aioin antaa tämän illallisen jälkeen, mutta teenkin sen nyt.
Minä annoin jo oman lahjani.
Niin teit. Markkinoiden parhaan cappuccinokoneen.
Se oli toivelistanne kärjessä. - Niin oli.
Ai, no...
Avaa sinä tämä.
Ovatko nuo avaimet Tribecan-asuntoon?
Kyllä vain. Tosin ne ovat nyt avaimet teidän Tribecan-asuntoonne.
Voi vau. Mieletön lahja.
Te kaksi olette mielettömiä tyyppejä.
Käsi ylös. Oikea jalka taakse.
Soturi yksi.
Miljoona-asunto Tribecassa. - Taivuta vasenta polvea.
Miten voin panna paremmaksi? - Ei sen pitäisi olla kisa.
Hän tekee siitä kisan lesottamalla, että on muka joku rahakas sijoittaja.
Rahakkaassa miehessä ei ole mitään vikaa.
Siirry siitä soturi kakkoseen. Katse vasempaan käteen.
Näitkö tuon? - Minkä?
Tuon Hemsworth-hottiksen. Silmäili sinua ihan selvästi.
Älä viitsi. Kalsarinikin ovat vanhempia kuin tuo.
Älä itse viitsi.
Ojenna oikea käsi, vasen käsi ylös, käänteinen soturi.
Näitkö tuon?
Minkä? - Tuon "tule ja ota" -hymyn.
Mene ja ota se.
Minulle riitti.
Tapaan Emman kanssa -
Discoveryn brändijohtajan kymmenen minuutin päästä.
Siinä ajassa ehtii paljon. - Lopeta.
Paljon. - Soturi kaksi.
Anteeksi.
Onneksi olette täällä.
Tekemistä on paljon ja aikaa hurjan vähän,
mutta viime viikon videopalaverimme auttoi hyvään alkuun.
Videopalaveri? - Hioimme Emman kanssa pari detaljia.
Tämähän piti tehdä yhdessä. - Niin teemmekin.
Miksi sitten Miss Video Chat hoitaa palaverin ja hiomisen?
Oliko kysyttävää? - Ei, kaikki hyvin.
On iso juttu, että Camala lensi paikalle.
Minä suunnittelin omat hääni ilman brändijohtajaa.
Onko kaikki hyvin? - Loistavasti.
Ne pidettiin mummin pihalla. Sanoit, että hän oli yksi riesa.
Nyt on minun vuoroni olla riesa.
Voimmeko aloittaa? - Todellakin.
Toin omat muistiinpanoni.
Valitsimme Phillipan pöytäkukat. Hän hoiti Harryn ja Meghanin häät.
Tässä ovat vieraslahjat, liinat, servietit ja paikkakortit.
Hääpuvusta ei ole kuvaa, mutta uskokaa pois, se on upea.
Oletko jo valinnut kaiken?
Se oli edellisen puhelun agenda. - Valitsitko siis jo hääpuvun?
Daisy Saint Daisylle piti vastata heti. - Kuka on Daisy Saint Daisy?
Äitisi on hellyttävä. Daisy Saint Daisy on seuraava Vera Wang.
30 000 dollarin hääpuvusta ei kieltäydytä.
Daisy on yksi sponsoreistani. - Voi olla, mutta häät ovat sinun.
Tekisit, mitä itse haluat. - Voitaisiinko lopettaa tämä?
Haluan, että olet onnellinen. - Minähän olen.
Upeat suunnittelijat ja ekspertit hoitavat kaiken viimeisen päälle.
Ja kaikki se lisää seuraajamäärääsi,
mistä tulikin mieleeni, että laadin viikolle askelmerkit.
Emma, sinulla on valokuvaus tunnin päästä,
sitten tanssitreenit, mikä on somekampanjan ydinjuttuja.
Ovatko kaikki häävieraat saapuneet?
Kaikki ovat tulleet. - Loistavaa.
Korostin tapahtumasi vihreällä.
Emme näköjään paljon näe.
Osallistut tanssitreeneihin klo 1600.
Näetkö tähden? "Morsiamen äiti?" - Nyt olen tähti.
Jos saan antaa pienen neuvon, mamma Winslow...
Vai mamma?
On varmasti vaikea päästää irti, mutta pikku tyttösi on nyt aikuinen,
ja sinun on vain paras ottaa rennosti. Juo vaikka Mai Tai ja nauti juhlista.
Selvä.
Ei kai hän oikeasti kutsunut sinua mamma Winslow'ksi?
Kyllä vain.
Revitkö pelihousut? - Olisi pitänyt.
En saa pilata tätä Emmalta. Hän on onnellinen.
Mikä tuo on? - Camalan tekemä suunnitelma.
Vai niin.
Armeija-ajat? Sotaako se suunnittelee eikä häitä?
En ole varma.
Sait sentään listan "ehdotetuista aktiviteeteista". Kiva.
Se on vain juoni pitää minut pois tieltä.
Okei. Hieronta, manikyyri, äänikylpy, pickleball.
Jos hän luulee lahjovansa minut kuorinnalla ja varpaidenlevittimellä,
se nainen ei tunne minua.
Oikein, sisko. Valta kansalle.
Jäädään vain tähän valittamaan.
Taidan ylireagoida.
Tiedän, että tämä on sinulle suurien tunteiden aikaa.
Mutta itsesäälissä rypeminen vain pahentaa asiaa.
Olet oikeassa.
Valitse sinä.
Selvä. Pickleball. Paras keino purkaa aggressioita -
on hakata jotain, mikä ei lyö takaisin.
Varaa vuoro. - Jee! Mentiin!
Jee!
Kiitos. - Kiitos.
Hei, Harley. Mitä sinä täällä teet?
Tuuraan siellä, missä minua tarvitaan. Miten voin auttaa?
Löytyisikö kenttää? - Katson listasta.
Tapaamme siis taas? - Heippa.
Unohdin, että pelasitte tennistä.
Polveni ovat liian tohjoina, mutta näytän yhä hyvältä shortseissa.
Nyt muistan.
Hei, Winslow, joko otit tolkkua mailoista?
Se nähdään. Löytyikö sitä kenttää? - Vasta kahdelta.
Miten olisi sekanelinpeli?
Emme halua häiritä. - Ette te häiritse.
Scotty, älä painosta häntä. Hän ei halua hävitä.
Kuka häviämisestä puhui?
Sori. - Ei se mitään.
Ysi-ysi-kaksi.
Jee! - Jee!
Ei hätää. - Kymmenen-ysi-kaksi.
Eräpallo.
Ysi-kymmenen-yksi.
Ulkona! - Minusta se oli sisällä.
Tuomari?
Se oli ulkona?
Ulkonako? Et voi olla tosissasi. - Okei, McEnroe, sisällä sitten. Pitäköön.
En halua sitä, jos se oli ulkona.
Kaikkien mielestä se oli ulkona, mutta pidä piste.
Ei se Janicen ja Scottin mielestä ulkona ollut.
Ota se piste. - En ota. Uusinta.
Hyvä on. - Hyvä on.
Edelleen riesa.
Anteeksi, mitä sanoit? - Sitä vain, että olet hyvä pelikaveri.
Hei.
Anteeksi kamalasti. Mihin sattuu? - Se taitaa olla tiedossa.
Olen lääkäri. Ota rennosti ja hengittele.
Minäkin olen lääkäri. Hoidan tämän kyllä.
Ota rennosti ja hengittele. - Löikö hän päänsä?
Hyvä kysymys. Hakekaa jäitä. Se auttaa kipuun.
Hoituu.
Lucas Campion Geffenistä Los Angelesista. En kuullut nimeäsi.
Lana. Lana Winslow.
Lana Winslow? Oikeasti? - Kyllä.
Olet rokkistara. - Enkä ole.
Oletpa. Yritimme viime vuonna vohkia sinut, muttet tullut.
Johdan rekrykomiteaa. - Voisin jo nousta istumaan.
Et vielä. - Et.
Okei.
Haluaisin uuden tilaisuuden houkutella sinua meille etelään.
Kovin ystävällistä, mutta tyttäreni on menossa naimisiin.
Onnittelut. - Kiitoksia.
Laitan tämän suoraan... - Et muuten laita.
Ikävä keskeyttää nämä bileet, mutta lähden nyt huoneeseeni.
Autetaanpa vähän. - Otahan iisisti.
Lähden varmuuden vuoksi saattamaan sinua. - Ei tarvitse.
Se tekisi minun oloni paremmaksi. - No anna palaa sitten vain.
Kova lyönti.
Sinulla on varmaan tosi kiire häätapahtumien ja muun kanssa,
mutta lähtisitkö lasilliselle?
Kiitos, mutta... - Totta kai hän lähtee.
Hienoa. Tavataanko baarissa vaikka kahdeksalta?
Kahdeksalta siis. - Selvä, nähdään silloin.
Olepa hyvä. - Naitat minua puolta nuoremmalle.
Olepa oikein hyvä.
Sain ansioni mukaan. - Kukaan mies ei tuota ansaitse.
Olen ollut ääliö. Leveillyt ja käyttäytynyt typerästi.
Tuo voi pitää paikkansa. - Niinpä.
Taidat tuntea Winslow'n ennestään. - Niinkin voisi sanoa.
Eihän välillänne ole nyt mitään?
Paitsi kolmen vuosikymmenen kaunat? Ei kerrassaan mitään.
Enköhän nyt pärjää. Kiitos avusta. - Sano, jos tarvitset jotain.
Selvä. Pieni neuvo? - Anna tulla.
Jos hengaat exäni kanssa, varmista, että sairausvakuutus on voimassa.
Koetan muistaa.
No niin, käppänä.
Toivottavasti Will on kunnossa.
Hän voi olla hetken sopraano, mutta tokenee kyllä.
Ehkä soitan hänelle?
Älä. Lakkaa ajattelemasta Williä ja keskity lekurinuorukaiseen.
Anteeksi.
Kulta. - Olen etsinyt sinua joka paikasta.
Miksi? Mikä hätänä?
Kerro sinä. Camala sanoi, että sinun ja RJ:n isän välillä oli selkkaus.
Ai se? Ei se mikään selkkaus ollut, pikku vahinko vain.
Äitisi löi häntä pallolla.
Et kai sentään? - En minä häntä lyönyt vaan palloa...
Hänen palloihinsa.
Hänen nivusalueelleen. - Ymmärrän.
Peli, erä, auts.
Ole kiltti ja yritä käyttäytyä normaalisti.
Camala sanoi, että tämän pitää loppua.
Mikään ei ole edes alkanut, ja lupaan pysyä kaukana Will Jacksonista.
Sinua on vaikea ottaa tuon näköisenä vakavasti.
Mutta olen vakavissani.
Muista tanssitunti. Siihen on 20 minuuttia.
Lupaan tulla ajoissa, ilman naamiota.
Selvä. - Ai niin.
Saanko lainata korvakorujasi? - Toki.
Onko kuumat treffit? - Ei.
On. - Ei ole.
Menen vain drinkille, en todellakaan treffeille.
Kappas, aika rientää. Paras kiirehtiä, että ehdin tanssitunnille.
Pidä kiirettä. - Kiitos.
Minun pitää mennä. Kiitos.
Yksi, kaksi, kolme, neljä, ja viisi, kuusi, seitsemän, kahdeksan.
Yksi, kaksi, hyvä, kolme, neljä, ja viisi, kuusi ja!
Kuulin, mitä pickleball-kentällä tapahtui. Pahoittelut.
Ei äitisi sitä tahallaan tehnyt. En ainakaan usko, että teki.
Pakko myöntää, että olette sööttejä yhdessä.
Oikeasti?
Äiti mokailee ennätystahtiin.
Kiitokset.
Oikein hienosti meni!
Tämä oli hyvä alku, mutta jatkakaa pojat harjoittelua.
Teillä on somessa miljoonia katsojia. Siirrytään seuraavaan osaan.
Harjoittelemme lassoa. Ottakaa parit. - Camala, minulla ei ole paria.
Mamma Winslow. Niinpä tietysti.
Tee pikkuruinen palvelus äläkä sano minua... - Voin olla parisi.
Ai että morsiamen äiti ja sulhasen isä tanssisivat yhdessä?
Emily Post tuskin hyväksyisi.
Kuka on Emily Post? - Joku häiden pilaaja.
Se on tosi herttainen idea, mutta päättäkää itse.
Antakaa palaa. - Ja sinä olet...
Entinen ystäväni.
Älä nyt, L. Teillähän oli kauan sitten se biisi...
Aivan. - Mikä se olikaan?
En muista.
"Hit me with your best shot"? - Muistat.
Will soitti sitä pianolla. -"Mona Lisa."
Niin oli. - Suosikkini.
Minun myös. - Samasta puusta, vai mitä?
Minulla on se puhelimessani. - Ihan tosi?
Mennäänkö?
Näytät kauniilta.
Kiitos. - Ja tämä on yllätys.
Mikä on yllätys? - Ettet ole astunut vielä varpailleni.
Meninkin sanomaan.
Pelkkä läheisyytesi saa minut...
Samoin.
Kiitos, kiitos. Daamille.
Anteeksi, tanssiharkat venyivät. - Näytät upealta.
Kiitos. - Hienot korvakorut.
Kiitti.
Mitä tahtoisit juoda? - Samaa kuin hän.
Kerrohan tanssitunnista. - Se oli kiusallista.
Häissä on aina jotain kiusallista.
Oletko hääasiantuntija?
Kerran menin melkein naimisiin, mutta lääkis tuhosi ne mahkut.
Sitä se lääkis voi teettää. - No, parempi niin.
Olen vähän yksinäinen susi.
Niinkö? Vaikea uskoa. - Miksi?
Tuollaisella vetävällä kaverilla -
on osoitekirjassaan varmasti tusinoittain nimiä.
Vetäväksi minua ei ole ennen kutsuttu.
Ja muistikirjoja tuskin on enää olemassa, mutta jos olisi, sanoisin samaa sinusta.
Ei. Ne ajat ovat mennyttä. Kaukana takanapäin, mutta en valita.
Joskus on vain liian myöhäistä. - Ei, koskaan ei ole liian myöhäistä.
Ei rakastumiselle ole aikataulua. Ei siitä voi myöhästyä kuin junasta.
Usko pois, minun perävaloni vilahtivat asemalta kauan sitten.
Ihan selvin päin, ja puhutaan jo perävaloista?
Hyvät treffit.
Kiitos.
Malja seuraavalle junalle.
Eihän sitä koskaan tiedä.
Äiti? Mitä sinä täällä teet?
Nuo korvikset sopivat sinulle. - Kiitos.
Pidän tässä palaveria lääkärikollegani kanssa.
Sen, josta kerroin. - Hei, olen Emma, Lanan tytär.
Tässä on sulhaseni RJ.
Hauska tutustua.
Tohtori Campion toimii Geffen School at UCLA:ssa,
ja olemme kollegoja.
Ja istumme tässä kollegoina.
Siltä näyttää. - Mikä toi sinut Phuketiin?
Ystäväni pakottivat minut lomalle.
Pidin sitä ajanhukkana, mutta tapasin Lanan.
Jätämme teidät jatkamaan iltaa. - Itse asiassa...
Minunkin pitää mennä. En yleensä valvo näin myöhään.
Kello on vasta puoli yhdeksän.
Camala tekstasi. Hän odottaa meitä aamukymmeneltä.
Siksi minun pitääkin levätä.
Oli miellyttävää vaihtaa näkemyksiä kanssasi, tohtori Winslow.
Tohtori Campion.
Camala. Mitä asiaa sinulla oli?
Pyysin teidät ex-tempore-tapaamiseen, koska minulla on mahtavia uutisia.
Mitä nyt?
Uhmasin huonoa onnea ja otin yhteyttä Klaus Von Klausiin.
Eikä. - Kyllä!
Keneen? - Hän haluaa tuotesijoittelua.
Mitä se tismalleen tarkoittaa?
Sitä, että Klaus von Klaus maksaa minulle, että esittelen hänen vaatteitaan.
Sinullahan on puku siltä Daisy-tyypiltä.
Nämä vaatteet ovatkin sinulle ja morsiusneidoille.
Eli mamma Winslow pukee ylleen -
tämän!
Oletko varma tästä?
Tämä on mahtavan sponsorin tarjoama mieletön tilaisuus.
Niin, mutta nämä ovat häät, eivät hautajaiset.
Hashtag "morsianonainaoikeassa".
Mikään ei ole elegantimpaa kuin mustavalkoiset häät.
Jos oikeasti haluat tätä... - Kiitos.
Nyt voimmekin keskustella harjoitusillallisesta.
Otin vapauden raapustaa pari sanaa maljapuheeseesi.
Kirjoititko puheeni? - En tietenkään.
Hyvä. - Minulla on copy sitä varten.
Heität huulta.
Emmalla on miljoonia seuraajia, eli mitään ei jätetä sattuman varaan.
Striimaamme livenä harjoitusillallisen, seremonian ja häävastaanoton.
Voisitko edes lukea sen?
Voin.
Loistavaa.
Jos en tietäisi paremmin, sanoisin, että teillä oli -
Lanan kanssa tanssiessa aika tiheä tunnelma.
Voisitko olla hämmentämättä? - Se ei valitettavasti ole mahdollista.
Iisisti nyt. - Selvä.
Hei! Huhuu! - Ai, hei.
Hei, toivottavasti emme häiritse. - Ette ollenkaan.
Onko hän ruokalistalla?
Lakkaa kuolaamasta. - Otan muskeleita ja vähän reittä.
Hei, en voi nyt puhua.
Pickleballista on siirrytty sitten toisiin harrastuksiin.
Päiväkännäys on turvallisempaa.
Kaikki kunnossa?
Joo, toimistolta vain soittivat.
Miten vamman kanssa? - Paraikaa likoamassa.
Kiva kuulla.
Etkö olekaan morsiamen äidin hommissa?
Camala antoi hänelle loppupäivän vapaaksi.
Mikä sopii minulle. Vapaapäivä tekee hyvää.
Et kuulosta siltä. - Koska hän valehtelee minkä ehtii.
Hyvä on, Emman pesästä lähtö on elämäni vaikeinta katseltavaa.
Olen hurjan ylpeä hänestä mutta tunnen silti -
surua.
Eikä kyse ole vain ikävästä.
Se on jotain... En osaa selittää.
Koska olemme onnistuneet tekemään itsestämme hienosti tarpeettomia.
Aivan. Juuri sitä se on.
Täytyy tästä lähteä.
Tarjouduin tekemään pari tuntia ilmaistyötä kylän klinikalla.
Sinähän olet lomalla.
Kuten sanoin Lanalle eilisiltana, en ole oikein hyvä lomailija.
Eilisiltana? - Pitkästytin häntä parin drinkin ajan.
En pitkästynyt yhtään. - Täytyy kiitää. Anna hali.
Nähdään taas.
Vapaaehtoistöissä klinikalla,
ja kulmakarvat ilkikurisemmat kuin korillisella kissanpentuja.
Voisiko mies enää täydellisempi olla? - Voisiko päivä enää täydellisempi olla?
Muistatteko, koska viimeksi vietimme laiskottelupäivän?
Toka vuonna. Kun tultiin kampukselle päivän etuajassa.
Ostettiin olutta Lanan feikkihenkkareilla -
ja ajettiin sitten Willin pakulla Santa Cruziin.
Hitsi. - Uskotteko, että minulla oli paku?
Tai että minulla oli feikkihenkkarit? - Uskotaan.
Lomakeskuksen eteläpäässä -
on kaunis hiekkaranta, jonne voi laskuveden aikaan kävellä.
Mietittekö samaa kuin minä?
Totta hitossa.
Joko mennään?
Rannan kuvaussessiolla on jo 10 000 tykkäystä.
Milloin se postattiin?
Alle tunti sitten. - Oho.
Näytä.
Kas noin.
Anna se takaisin. - En.
Minulla on paljon töitä. - Olemme paratiisissa.
Työ voi odottaa. Sanoit, että voidaan mennä käymään kaupungilla.
Kymmenen minuutin päästä, jooko?
Hyvä on.
Eikö sinua oikeasti haittaa? - Ei. Siitä vain.
Mä meen naimisiin
Astelen kappeliin
Ja me mennään naimisiin...
En pysty keskittymään. - Anteeksi.
Jukra, sua niin rakastan
Ja me mennään naimisiin
Etkö laula viimeistä säettä? - Sanoit, että haluat keskittyä.
Me astellaan rakkauden kappeliin. - Me astellaan rakkauden kappeliin.
Kiitoksia.
Jep. Janice näyttää olevan jo kanttuvei.
Olen hereillä.
Miksi kaikki maistuu rantsussa paremmalta? - Hiekan takia.
Ei se siitä johdu, vaan seurasta.
Kippis sille. - Kippis.
Hei, Janice, muistatko sitä meidän sopimustamme,
että jos emme löydä aviopuolisoa 35 ikävuoteen mennessä,
naimme toisemme?
Se oli hyvä plääni.
Eikö sinua haitannut, että hän on homo? - Mitätön haitta.
Sitten hän karkasi toisen matkaan. - Kyllä. Francon. Sen kokin.
En ymmärtänyt, mitä hänessä näit. Paitsi ne omeletit.
Musiikki loppui, ja hän oli saatavilla.
Erittäin saatavilla, myös naimisiin mentyänne.
No, ei kukaan ole erehtymätön.
Entä sinä, Will? Onko tullut tehtyä erheitä?
Tuohon on vaikea vastata.
Alkaa mennä liian vakavaksi.
Puhutaan muusta. - Oikein.
Mitä tekisimme nyt, jos olisimme siellä Santa Cruzin rannalla?
Ei me voida. - Miksi ei?
Koska emme ole enää 18-vuotiaita. - Kiitos.
Ai vaatiiko hauskanpito 18 vuoden ikää? Kuka tulee mukaan?
Tiedäthän, että lomakeskuksella on tiukka kielto alastomuuden suhteen?
Eihän tällä rannalla ole ketään muita. - Milloin enää tulee tällaista tilaisuutta?
Aiotteko oikeasti pakottaa minut ylös tästä?
Suostun, jos Lana suostuu. - Enpä tiedä.
Juostaan kilpaa! - Voi ei.
Odottakaa!
Voisitteko tytöt nousta ylemmäksi?
Jee!
Täydellistä. Hyvin hoidettu. - Arvasin, että hän putoaa!
Siinä kaikki tällä erää.
Viiden minuutin tauko.
Mitä nyt, Em? - Ei mitään.
Odota.
Jokin on. Kerro nyt.
Onko isäsi kertonut, miksi hän jätti äidin?
Vain sen, että suhde oli mutkikas. - Äidin mukaan se tuli yllätyksenä.
Että isäsi heilui vain hummaamassa, eikä äiti tiennyt, että jokin oli vialla.
Luuletko, että olen kuin isä? - On sinussa samoja vinkeitä.
Joista jotkut suututtavat sinua. - En minä sillä.
Mutta...
Tunnut aina esittävän jotain. Enkä tiedä, voiko siihen luottaa.
Vitsailethan nyt?
Mitä jos et olekaan varma meistä ja yrität piilotella tunteitasi?
Sitten jonain päivänä tajuat tehneesi kauhean virheen ja...
Kuuntele.
En tiedä, mitä äitisi ja isän välillä tapahtui.
Mutta mitä ikinä se olikaan, niin kävi heille, ei meille.
Mutta jos kerran heille kävi niin... - En ole kuten isä.
Ja jos minä jotain salaan, niin sitä, miten paljon sinua rakastan.
Rehellisesti sanoen se pelottaa minua.
Olet kaikkeni.
Olet aurinko,
olet kuu ja tähdetkin.
Nyt olet vain imelä. - Mitä vikaa siinä on?
En muistanutkaan, että seuraava aamu olisi näin epämukava.
Oli se sen arvoista.
Miksi sinä huudat? Ja miksi täällä on näin kuuma?
Täällä voisi lusia vaihdevuodet huomaamatta.
Kappas vain.
Sitä ollaan tänään salaperäisiä.
Oli vähän kovat pirskeet eilen. - Sillä lailla.
Aineenvaihdunta ei ole enää entisensä.
Tuo mummeli kärvistelee krapulassa.
Kuuluiko sekin hääohjelmaan vai...
Se oli pikemminkin yksityinen täydenkuun ohjelmanumero.
Ai oliko eilen täysikuu? - Kyllä kuule kuutamo paistoi.
Miten klinikalla meni? - Hyvin. Paljon kiinnostavia ihmisiä.
Mutta tänään otan rennosti. - Malja sille.
Tai ehkä ei.
Kuule.
Mietin, kun viimeksi ilta jäi niin lyhyeen,
että lähtisitkö tänään syömään?
Kahden?
Tiedän, että kiirettä pitää. Keksit varmaan tekosyyn...
Mielihyvin.
Oikeastiko?
Loistava idea.
Tavataan aulassa seitsemältä. - Selvä.
Odotan innolla.
Selitähän, mitä äsken tapahtui.
Tajusin eilen, ettei Willin ja minun tarvitse -
olla aina niin takakireitä.
Otetaan vain rennosti ja ollaan lastemme tukena.
Ja Lucashan on loistotyyppi.
Olit oikeassa. Minun on aika levittää siipeni.
Totta hemmetissä! Ihana tämä uusi sinä.
Harley pyytää tulemaan kuntosalille. - Olen vapaa, jos hän kysyy.
Tuhmaa.
No niin.
Mitä?
Mitä sinä täällä? - En ole varma.
Harley, voisitko kertoa?
Vartijoilla oli palaveri, ja ajattelin varoittaa etukäteen.
Vartijoilla? Kuulostaa vakavalta. - Sitä se onkin.
Eräs eilinen tapaus järkytti joitakin tärkeitä yritysasiakkaitamme.
Millainen tapaus? - Julkinen siveettömyys hotellin alueella.
Aivan kauheaa.
Kuvailivatko asukkaat niitä huligaaneja? - Ei heidän tarvinnut.
Turvakameroita on alueen joka kolkassa, jos haluatte nähdä kuvaa.
Ei, kiitos.
Sanoit, että ranta on autio. - En tiennyt kameroista.
Se oli minun syytäni.
Voisimmeko edes pitää tämä meidän välillämme?
Toki. Kunhan tämä ei toistu. - Ei toistu.
Ei ikikuuna päivänä.
Ai niin, Janicelta terveisiä.
Sano hänelle, että hän on hyvin fotogeeninen.
Selvä.
Meistä on kuvamateriaalia. Mitä nyt tehdään?
Ei mitään. Ei sitä kukaan muu ole nähnyt.
Paitsi Harley, vartijat ja siivoojat.
Ja koko maailma. Siksi he hymyilevät meille.
Thaimaahan on hymyjen maa.
Äiti! Miten saatoit tehdä sen?
Jos tarkoitat sitä rantajuttua... - Olette uskomattomia.
Camala on täysin tolaltaan.
Soitanko Camalalle? - Älä ihmeessä.
Olet ollut hänelle tajuttoman epäkohtelias.
Yksikin moite häneltä, niin saan Discoverylta kenkää.
Se ei ole... - Yritätkö sabotoida tätä tilaisuutta?
Etkö halua, että menen naimisiin? - En minä niin ole sanonut.
Mutta ajattelit.
Hassua. Sinulla oli ennen vihaisena sama ilme.
Ole hiljaa! - Ole hiljaa!
Olen tehnyt kaiken, mitä olet minulta pyytänyt.
Hyväksyin mekon, vaikka näytän siinä Morticia Addamsilta.
Minun pitäisi pitää toisen kirjoittama puhe.
Et enää näe, mikä on tärkeää.
Et enää tiedä, kuka olet.
En ole kuullut sanaakaan -
hyväntekeväisyyskohteesta, jota aioit tukea.
En yhtäkään. Vauhti on hurja. Ei ihme, että olet hämmentynyt.
En ole yhtään hämmentynyt!
Camala on töissä emoyhtiössämme,
ja pidit siitä tai et, se on minulle hyvin tärkeä.
Se voi olla emoyhtiönne, mutta minä olen sinun emosi.
Häiden kuuluu olla perhejuhla, ei mikään kuvaussessio.
Jos sinulla on noin kurjaa, mikset lähde kotiin?
Em!
Emma!
Mitä tuo oli? - Kyllä se siitä. Hän tarvitsee tilaa.
Ehkä hän on oikeassa. Jospa lähden kotiin, pois tieltä.
Et halua sitä, eikä hänkään.
Mitä minun pitää tehdä? - Anna tilaa. Tule.
Harley kertoi upeasta paikasta rannikolla.
Minun on palattava tunnin päästä. - Pidän siitä huolen.
Tämä tuli tarpeeseen.
Tiedetään.
Tunnet minut aika hyvin.
Joitain asioita ei vain unohda. Vaikka kuinka yrittäisi.
Huomenta. - Hei.
Saisinko tuon, jossa on hyasintteja?
Kiitos.
Mikä on vialla? - Hetkinen.
Yritäpä nyt.
Perhana. Akku on tyhjä. - Ei käy. Minulla on kohta se sovitus.
En voi myöhästyä. Emma tappaa minut. - Otahan iisisti.
Lomakeskus lähettää jonkun hakemaan meidät.
Onpa outoa.
Ei ole kenttää.
Miksi puhelinyhtiö linkkitorneja tänne asti pystyttäisi?
Jotta pelikaanit voivat tekstailla?
Täällä ei ole pelikaaneja, eikä niillä ole peukaloita.
Aivan sama.
Toisin kuin se, että ongelma on ratkaistava.
Loistoidea. Ei tarvita kuin -
hotellille yltävä, 20 kilsaa pitkä kaapeli.
Ei, vaan joku, joka vie meidät takaisin. Simppeliä.
Tosin olemme melkein Marsissa, eikä muita autoja ole näkynyt koko aikana.
Töppöstä toisen eteen.
Töppöstä? Se vie ikuisuuden. Ja minulla on sandaalit.
Ala tulla.
Odota. Minne matka?
Meidät huomataan paljon helpommin,
jos sytytämme rannalle nuotion ja pysäytämme veneen.
Oikeasti? Lana.
Oletko nähnyt tätä maastoa?
Äitisi on puolitoista tuntia myöhässä.
Hän ei vastaa tekstiviesteihini. - Ei tuhlata enempää aikaa.
Katso näitä vedoksia ja kerro, mitä tuumit.
Hienoja.
Eikö perheestä ole yhtään kuvaa? - Otetaan seremoniassa.
Tässä ei ole mitään Ocean Institutelle. - Emmekö olekaan samoilla linjoilla?
Kaikki firman brändiä tukeva tukee sinun brändiäsi.
Entä tämä? - Ei.
Samoilla linjoilla ollaan.
Tämä lienee se Harleyn mainitsema paikka. - Onpa kaunis.
Nyt ymmärrän. Tästä menee takuulla veneitä ohi.
Myönnetään, se oli hyvä idea. - Muistatko, miten tuli sytytetään?
Onko sinulla sytkäriä?
Oletko tosissasi?
Haluatko puhua siitä?
Äiti ei ilmestynyt iltapäivän sovitukseen.
Se nainen yrittää tahallaan pilata elämäni.
Et usko tuota itsekään. - Hän tekee minut hulluksi.
Hän oikeasti sanoi, etten enää tiedä, kuka olen.
Mitä? Ihan sekoa.
Hän ei tajua, miten vaikeaa hänen tyttärenään on olla.
Hän on niin fiksu ja oikeassa silloinkin, kun hänen ei pitäisi olla,
ja vihaan häntä sen takia.
Mutta sitten vihaan itseäni, koska tiedän, että hän on vain äiti,
joka yrittää auttaa, vaikka hän on täysin ulalla.
Ja niin olen itsekin, jos me saamme lapsia.
Sitten tajuan, että heillä kävi mäihä,
jos olen edes puoliksi yhtä hyvä äiti kuin hän.
Sinun on totisesti juteltava äitisi kanssa.
Harley! - Hei.
Oletko nähnyt äitiä?
Lähti Willin kanssa ajelulle. Lainasin jeeppiä.
Alkaa olla myöhä.
Oletko huolissasi hänestä? - No vähän.
Älä ole. Haen veneeni. - Hehän lähtivät autolla.
Kyllä, mutta arvaan, että heidät löytää Lover's Coven rannalta.
Miksi niin luulet?
Tämä on hauskaa.
Hauskanpidon me osasimme. - Niin teimme.
Partiolaisuudesta taisi olla vihdoin hyötyä.
Et ollut koskaan partiossa.
Taidamme tietää toisistamme kaiken. - Olemmepahan rehellisiä.
Siitä puheen ollen, meidän pitäisi jutella.
Eikä pitäisi. - Lana, kuuntele minua.
Lopetit keskustelun 30 vuotta sitten. Miksi minun pitäisi kuunnella sinua nyt?
Hetkinen. Minäkö lopetin? Itse vaihdoit puhelinnumeroa ja muutit.
Haluat siis puhua siitä. Hyvä on. Puhutaan.
Tein sen suojellakseni itseäni.
Kesti kauan päästä sinusta yli. - Kesti...
Mutta se teki minusta vahvan. Ja sain elämäni taas raiteilleen.
Kun Emman isä kuoli, minä...
Tiesin, että selviäisin, koska olin menettänyt ennenkin.
Saanko sanoa jotain? - Sitten sinä nait RJ:n äidin.
Minä puolestani Emman isän. Ja sinä unohdit minut.
Anteeksi, tarvitsen raikasta ilmaa.
Tiedän, että olemme ulkona, mutta ilma on täällä raikkaampaa.
Voi hyvänen aika, Lana.
En unohtanut sinua.
Et totisesti välittänytkään, tai et olisi vain häipynyt.
En lähtenyt sinun takiasi.
Olin hemmetin hukassa, kun taas sinä teit uraa,
sinulle tarjottiin stipendejä huippupaikkoihin.
Tiesit tasan, mitä elämältä haluat. Minä en.
Ajattelin, että olen sinulle vain taakka, ja ettet edes huomaisi lähtöäni.
Jos olisin tiennyt, olisin voinut auttaa sinua.
Etkö ymmärrä? Minun piti auttaa itseäni ensin.
Minun piti selvittää, kuka olin.
Miten olla sinulle muutakin kuin "hauskanpitohemmo".
Halusin tuntea itseni arvoiseksesi. - Arvoisekseni?
Minähän rakastin sinua. - Lana, minä...
En väitä, ettenkö mokannut. Mokasin isosti.
Mutta kun tajusin sen, olit sulkenut minut elämästäsi.
Nytkö se on minun vikani? - Ei se kenenkään vika ole.
Se on vain elämää.
Mutta siksi päätin palata hakemaan sinut.
Löysin työpaikkasi osoitteen, lensin Kaliforniaan ja marssin labraasi.
Niinkö? - Kyllä.
Sain kuulla, että olet häämatkalla.
Niinpä palasin Hartfordiin.
Tapasin RJ:n äidin kuukauden päästä, ja karkasimme pian vihille.
Avioliitto ei kestänyt koska emme rakastaneet toisiamme.
Emme voineet. Koska olin yhä rakastunut sinuun.
Palasitko hakemaan minua? - Kyllä.
Ja nyt,
jonkin uskomattoman, selittämättömän ihmeen kautta -
meille on annettu toinen mahdollisuus. Jos sen haluat.
En tiedä. Mutta jos haluat...
Ei tuhlata sitä.
Jos se ei toiminut silloin, miksi uskot sen toimivan nyt?
Nyt me ensinnäkin keskustelemme, mitä emme silloin tehneet.
Emme tee nyt samoja virheitä.
Vaan eri virheitä. - Varmaan.
Mutta teemme ne yhdessä.
Nyt olemme erilaisia.
Taisin minä vähän äkkipikainen olla. - Ai taisit?
Älä nyt.
Sano, ettet tunne minua kohtaan juuri nyt mitään,
niin en enää puhu asiasta.
Ai silloinko, kun en halua tappaa sinua?
Sekin lasketaan tunteeksi.
Veisit hänet Koh Samuille. Siellä on nyt tosi kaunista.
Aiomme ehdottomasti mennä. Kaikki lennot ovat loppuunmyytyjä.
Voin auttaa sinua.
Hei, Lucas.
Nämä ovat sinulle. - Kiitos. Olen todella pahoillani.
Riitelin Emman kanssa, ja lähdin Willin kanssa ajelulle ja...
Arvelinkin, että jokin este tuli.
Syödäänkö toisena iltana? - Minä...
Sinulla taitaa olla nyt tarpeeksi purtavaa.
Voi, Lucas. Will ja minä...
Yritän tässä tsempata. Ei tehdä tästä enää vaikeampaa.
Olet hyvin erityinen mies.
Jos teillä kahdella ei synkkaa,
niin soittelethan?
Pidän sinut pikavalinnassa.
Sellaista tuskin enää edes on.
Mutta lisää minut puhelimesi suosikkeihin. - Tiesin sen.
Töistäkö taas? - Niin, mutta ei se ollut tärkeää.
Äiti!
Kaikki OK? - Hyvä, että olet kunnossa.
Totta kai olemme kunnossa.
En halua, että lähdet. Oikeasti.
Rakastan sinua kauheasti.
Niin minäkin sinua. - Voi kulta.
Emma! Siinä olet.
Sinusta ja morsiusneidoista tarvitaan kuvia,
kun äidilläsi on sovitus. Vihdoinkin, mamma Winslow.
Kielsin kutsumasta minua siksi.
Arvaa mitä. Äiti pukee häihin tasan mitä haluaa,
samoin morsiusneidot.
Ja hän kirjoittaa puheen itse. - Ai?
Kyllä. - Se ei ole hyvä idea.
Minusta se on loistoidea.
Ja voit perua ohjelmasta kaiken tästä hetkestä harjoitusillalliseen asti.
En ehdi mihinkään, koska olen perheeni kanssa.
Kuulostaa hyvältä.
Vihdoin. - Mutta ohjelma...
Tiedän, että olet tehnyt kovasti töitä. ja olet alan paras.
Mutta häät ovat minun. Eli minä päätän.
Mutta, Emma, eikö sinusta... - Kuule.
Pieni neuvo. Relaa vähän.
Juo vaikka Mai Tai.
Lopeta tuo!
Kaikki näyttävät upeilta. Uskomatonta, että olemme täällä.
Ja että pikku tyttöni menee naimisiin -
hienon nuorenmiehen kanssa.
Työstin puhetta koko yön, yritin hioa siitä täydellisen.
Mutta sitten mietin, mitä Emman isä sanoisi.
Se, että yrittää pitää täydellisen puheen,
ei ole läheskään yhtä hyvä kuin se, että puhuu suoraan sydämestä.
Me kaikki kaipaamme häntä kovasti.
Mutta tiedän, että hän on täällä. Hänen sielunsa on luonamme.
Ja hän olisi hirmuisen ylpeä.
Sallikaa minun antaa pieni neuvo.
Kävi, miten kävi,
veipä tie teidät mihin vain, älkää luovuttako toistenne suhteen.
Älkää luopuko rakkaudestanne.
Anteeksi, jos tämä on kornia.
Älkää luopuko ikuisesta onnesta.
Rakastan teitä.
Emmalle ja RJ:lle.
Kippis! - Kippis!
Ei jännitä. - Kiitos, että tulit.
Ei itse asiassa ollenkaan.
Tekö siis tunsitte toisenne, ennen kuin Emma ja RJ tapasivat?
Kävimme samaa yliopistoa.
Te olette sillä videolla, josta kaikki puhuvat.
Niin, me... - Jätämme vastaamatta.
Jep.
Tähän täytyy vastata. Suokaa anteeksi.
Niin... - Lana.
Haittaako, jos lainaan isä Haritia? - Ei yhtään.
Läheiset tunnelmat Willin kanssa.
Aivan. Mitä siellä Lover's Covessa oikein tapahtui?
Menen pissalle.
Kidutamme sen ulos sinusta. - Will kertoo.
Tätä on jahkattu nyt edestakaisin. Selvä, ymmärrän.
Ei viitsitä riidellä. Katrina, kuuntele.
Tiedät, etten voi elää ilman sinua.
Ei, hän ei tiedä.
Katrina.
Lupaan korvata tämän sinulle.
Voi jukra. - Ei sitä tiedä.
Emma. Hei, kulta.
Oletko kunnossa? - Olen. Ei tässä mitään hätää.
Harjoitusillallinen oli ihana. Camala ylitti itsensä.
Poskesi punoittavat. Oletko varma? - Olen. Oikeasti.
Menen vähän aiemmin nukkumaan, sillä huomenna on suuri päivä.
Okei. Minäkin lähden tästä pian pehkuihin. - Selvä. Nähdään aamulla.
Isä! - Hei.
Nyt otat kiinni.
Olet pahasti jäljessä. - Otetaan.
Miten saatoin olla niin tyhmä?
Et sinä ole tyhmä, tiedät sen.
Will vain tekee sinusta tyhmän. - Totta kai hän salaa jotain.
Miksi edes yllätyin? - Koska halusit uskoa sen.
Minäkin halusin.
Kun Emmakin lähtee.
Minäkin halusin uskoa sen.
Halusin vain...
Että ehkä minun ei tarvitsisi olla loppuikääni yksin.
Nyt keksin. Soita sille hottislekurille.
En aio soittaa Lucasille.
Usko pois, se nuori ori saa sinut unohtamaan,
miksi ylipäänsä olit onneton.
Janice, lupaa minulle yksi juttu. Ei sanaakaan kenellekään.
Lupaa minulle. En voi pettää Emmaa.
Et ole koskaan pettänyt. Etkä petä.
Tulehan tänne.
Rakastan sinua. - Ja minä sinua
Niin?
Äiti? - Em?
Hei. - Hei.
Miksi olet vielä jalkeilla?
Voidaanko jutella? Vaikutit tosi järkyttyneeltä.
Ei, kulta. Olen ihan kunnossa.
Huomaatko? Olet juuri tuollainen.
Huolehdit aina kaikista muista etkä koskaan itsestäsi.
Enkä. - Kyllä vain.
Olet tehnyt sitä viimeiset 20 vuotta.
Kyllä minä sen ymmärrän.
Olin isän onnettomuuden aikaan vasta kahdeksan.
En tainnut koskaan käsittää,
miten paljon laiminlöit itseäsi hoivatessasi minua.
Olen äitisi.
Nyt olen aikuinen, ja minulla on RJ.
Kaikki muuttuu pian.
Etkö sitten enää tarvitse minua?
Totta kai tarvitsen.
Voit huolehtia minusta vähän vähemmän ja huolehtia itsestäsi vähän enemmän.
Kuka sinut noin kypsäksi opetti?
Lupasin itselleni, etten itkisi ennen häitä.
Mutta huomenna padot aukeavat.
Äiti? - Niin?
Saanko nukkua täällä?
Lupaatko nukkua?
Lupaan. - Tulehan tänne.
Voisivatko kaikki mennä paikalleen?
No niin. - Nähdään.
Kulkue liikkeelle.
Nyt morsiusneidot ja sulhaspojat.
Ja morsian liikkeelle.
Valmiina?
Rakkaat ihmiset, olemme kokoontuneet -
liittämään Emman ja Richardin pyhään avioliittoon.
Avioliitto on pyhä sääty, johon ei pidä astua kevyesti.
Jos tämän parin ei jonkun mielestä tulisi purjehtia pyhään avioliittoon,
puhukoon hän nyt tai vaietkoon ikuisesti.
Lasketaanko valehteleva appiukko? - Mitä?
Halusitteko sanoa jotain? - En.
Jatkakaa vain.
Vartijat valmiina.
Mikä Lanaa vaivaa? - Ei hajuakaan.
Halusitteko te sanoa jotain?
Emme. Kaikki kunnossa. - Anteeksi.
Olkaa hyvät.
Richard, tahdotko ottaa Emman vaimoksesi?
Tahdotko rakastaa, kunnioittaa, vaalia ja suojella häntä -
kaikki muut hyljäten ja vain häneen ikuisesti turvaten?
Tahdon.
Emma, tahdotko ottaa Richardin aviomieheksesi?
Tahdotko rakastaa, kunnioittaa, vaalia ja suojella häntä -
kaikki muut hyljäten -
ja vain häneen ikuisesti turvaten?
Tahdon.
Älä romahda.
Richard,
ole hyvä ja pujota sormus Emman sormeen ja toista perässäni:
"Tämä sormus meidät yhdistää."
Tämä sormus meidät yhdistää.
Emma, ole hyvä ja pujota sormus Richardin sormeen -
ja toista: "Tämä sormus meidät yhdistää."
Tämä sormus meidät yhdistää.
Pärjäätkö?
Äiti romahtaa. Valmiina meikin kohennukseen.
Jatkakaa vain.
Minulle suoduin valtuuksin julistan teidät mieheksi ja vaimoksi.
Voit suudella morsianta.
Jee!
Tosi kaunis. Onnittelut. - Kiitos.
Hei.
Olemme nyt siis virallisesti perhettä.
Emma vaihtaa pian vaatteet, ja minun on mentävä avuksi.
Hyvin meni, pastori.
Camala. - Lana.
Kaunis tilaisuus! - Kiitos!
Lana. Voimmeko jutella?
Lähden heti lasten jälkeen. - Lana.
Mitä heidän välillään oikein tapahtuu?
Ei harmainta aavistusta.
Jestas. Olet aina ollut surkea valehtelija.
Sanoiko Janice mitään Lanasta? - Ei sanaakaan.
Eli tilanne on pahempi kuin luuletkaan.
He tulevat.
Hei.
Hyvää matkaa. - Kiitos kaikesta, isä.
Kiitos. - Molemmille.
Tulkaa, vene odottaa.
Heitä kimppu.
No niin. Aikalisä. Kaikki seis.
Voisitko selittää minulle, miksi olet niin raivona?
Voisitko olla järjestämättä kohtausta?
Ole kiltti ja kerro, mistä kiikastaa. Ansaitsen sen.
Ansaitset vaikka mitä, mutten anna sinun pilata näitä ihania häitä.
Itse asiassa häät ovat jo ohi. Vai mitä?
Totta. Anteeksi.
Ja väistit kimppua kuin käsikranaattia. - Enkä.
Kyllä sinä väistit. - Hyvä on.
En puhu sinulle,
koska en anna sinun pilata elämääni toista kertaa.
Mutta sen minä sinulle sanon,
että kiitos, kun et antanut minun mennä liian pitkälle.
Te kaksi voitte lähteä. Hyvää häämatkaa.
Me jäämme. - Haluamme nähdä, mitä tapahtuu.
Täällä ei ole mitään nähtävää. - Älä jauha sontaa, Winslow.
Olen tuntenut sinut 18-vuotiaasta. Et sano kaikkea.
Sano, mistä nyt kiikastaa.
Hyvä on.
Kun olimme jumissa Lover's Coven rannalla,
etkö anellutkin toista mahdollisuutta?
Sanoitko, ettet koskaan lakannut rakastamasta minua?
Kyllä. Ja tarkoitin sitä.
Satuin kuulemaan, kun puhuit eilen puhelimessa.
Arvaan, että juuri hän on soitellut koko ajan,
kun olemme olleet täällä.
Mitä sitten? - Mitäkö?
Voit paeta, mutta piiloon et nyt pääse.
Kuka on Katrina? Nainen, jota ilman et voi elää?
Anteeksi.
Minä olen Katrina.
Sinäkö olet Katrina?
Saanko esitellä, assistenttini Katrina Kovalenko.
Hän on ollut minulla 20 vuotta ja uhkaa välillä ottaa loparit,
koska pyydän häneltä kohtuuttomia, kuten lentämään -
etäiseen lomakohteeseen päivän varoajalla.
Haluan lisää palkkaa. - Puhutaan siitä.
Se oli siis assistenttisi, joka sinulle soitteli,
ja hänkö ei ole tyttöystäväsi?
Älä naurata.
Liian hintelä. - Miksi lennätit hänet tänne?
Koska pelkäsin, että lankeat siihen lääkäriin.
Lucas? Olitko mustasukkainen Lucasille? - Kyllä olin.
Pyysin Katrinaa tulemaan ja tuomaan minulle tämän.
Ostin tämän sinulle, kun olimme 22-vuotiaita.
Olen pitänyt sen kaikki nämä vuodet,
vaikken uskonut enää näkeväni sinua. Tässä sitä ollaan.
Miten on?
Tuletko vihdoin vaimokseni?
En voi.
Äiti. Kyllä voit. Mieti nyt.
Mietin jo. - Lana. Pysähdy.
Eihän saanut luopua ikuisesta onnesta?
En ansaitse sitä. Enkä sinua. - Miten niin et ansaitse minua?
En luottanut sinuun ja sitten pilasin kaiken, koska olen idiootti.
Ei. Kuuntele.
Elämä on yhtä sotkua. Koska kukaan ei ole täydellinen,
en minä etkä sinä, mutta olemme täydellisiä toisillemme.
Etkö näe, että olemme täydellisiä toisillemme?
Mitä sanot?
Mille? - Hyvänen aika sentään!
Tuletko vai etkö tule vaimokseni? - Kyllä.
Siis tulen.
Eli vastaan ei siihen jälkimmäiseen osaan... - Tule tänne.
Jee!
Tekstitys: Päivi Vuoriaro